Benjamin Orr

Benjamin Orr (født Benjamin Orzechowski, 8. september 1947 i Lakewood i Ohio, død 3. oktober 2000) var en amerikansk musiker og låtskriver, mest kjent som bassist og vokalist for new wave-rockbandet The Cars fra 1976 til 1988. Orr sang flere av The Cars' låter, blant annet hit-låtene «Just What I Needed» og «Drive». 

 Karriere 
Han begynte sin karriere som vokalist, låtskriver og gitarist i bandet The Grasshoppers, som ga ut to singler i 1965. På begynnelsen av 1970-tallet flyttet han til Cleveland, hvor startet bandet Milkwood, som ga ut albumet How's The Weather? i 1972, men uten særlig suksess. 

I Cleveland møtte han også Ric Ocasek, som han i 1976 startet bandet The Cars sammen med. Selv om han skrev egne låter, bidro han aldri til låtskrivingen i The Cars. Han var derimot hovedvokalist på omtrent en tredel av The Cars' sanger. Under bandets pause mellom 1985 og 1987 ga han ut sitt eneste soloalbum, The Lace, i 1986.

Da The Cars ble oppløst i 1988, forsøkte Orr seg med en solokarriere, men denne resulterte ikke i noen utgivelser. Han var med i tre band, ORR, The Voices of Classic Rock, og Big People. I april 2000 fikk han diagnosen bukspyttkjertelkreft, og ble innlagt på sykehus. Han fortsatte senere en turné med bandet Big People, og holdt sin siste konsert i Anchorage i Alaska 27. september. Seks dager senere døde han i sitt hjem i Atlanta.

I 2018 ble The Cars og dermed Orr innvotert i Rock and Roll Hall of Fame.Omtale  på Rock and Roll Hall of Fame; besøkt 24. mars 2018.

 Diskografi 
 The Grasshoppers 
 1965 «Mod Socks»/«Twin Beat» (singel)
 1965 «Pink Champagne (And Red Roses)»/«The Wasp» (singel)
 Milkwood 
 1973 How's the Weather?
 The Cars 
se The Cars' diskografi
 Solo 
 1986 The Lace

 Referanser 

 Eksterne lenker 


 Benjamin Orr på Allmusic.com
 Benjamin Orr på Rockforever.com

Kategori:Sangere fra USA
Kategori:Bassister fra USA
Kategori:Låtskrivere fra USA
Kategori:Medlemmer av Rock and Roll Hall of Fame (gruppemedlem)
Kategori:Personer fra Lakewood i Ohio